kalixlouiis/myanmar-wikipedia-corpus huggingface dataset:
အခက်အခဲကျော်နိုင်ရေး နည်းလမ်းကောင်းများ စသော စာအုပ်များထွက်။
၁၉၉၇ - ပညာရပ်နယ်ပယ်တွင် ESCAPနှင့် လူမှုဝန်ထမ်းဌာနတို့ ပူးပေါင်းအကောင်အထည်ဖော်သော Community-bared Prevention-ပရောဂျက်ကို ဆောင်ရွက်ခဲ့။
၁၉၉၇ - ၂၀၀၀ - ယူအင်ဒီပီ-ယူနက်စကိုပညာရေး ပရောဂျက်တွင် ကျောင်းလုပ်ငန်းအစီအစဉ်များ ဖွံ့ဖြိုး တိုးတက်ရေးအတွက် ကျွမ်းကျင်သူအဖြစ် ဆက်လက်လုပ်ကိုင်။
၁၉၉၈ - တူဒေးစာအုပ်တိုက်မှ ရဲဝံ့စိတ်ဖြင့် ဘဝကိုအနိုင်ယူပါ။
ဆုစာအုပ်တိုက်မှ ပြီးပြည့်စုံသော ဘဝတစ်ခု ကို ဖန်တီးခြင်း စသောစာအုပ်များထွက်။
၁၉၉၉ - တူဒေးစာအုပ်တိုက်မှ ကြီးပွားချမ်းသာသော နည်းလမ်းကောင်းများ စာအုပ်ထွက်။
၂၀၀၀ - ၂၀၀၁ - ပညာရေးညှိနှိုင်းရေးမှူးအဖြစ် ကလေးသူငယ်စောင့်ရှောက်ရေးအဖွဲ့(ယူကေ)တွင် ဆက်လက် လုပ်ကိုင်။
၂၀၀၀ - (ပြည့်) - သောကကင်းကွာ စိတ်ချမ်းသာ(ကောင်းသန့်စာပေ)။
ကိုယ်ကျင့်တရားနှင့်ဘဝအောင်မြင်ရေး အလေ့အကျင့်များ(တူဒေးစာပေ)။
ချမ်းသာအောင်နေနည်း(ဆု-စာပေ)။
အပြုသဘောစိတ်ကောင်းနှင့်ယှဉ်ပြီးနေ တတ်သော အလေ့အကျင့်(တူဒေး)။
စိတ်စေတနာကောင်းဖြင့် အကျိုးဆောင်ခြင်း(တူဒေး)။
စိတ်ကျန်းမာရေး အတွေးစာစုများ(ပ-တွဲ)(ကောင်းသန့်စာပေ) စသည့်စာအုပ်များထွက်။
၂၀၀၁ - စိတ်ကျန်းမာရေး အတွေးစာစုများ (ဒု-တွဲ)၊ (တ-တွဲ)၊ (စတုတ္ထတွဲ)၊ ချစ်ခြင်းမေတ္တာရသစာစုများ၊ ပုံပြင်ဖတ်ရအောင်၊ နိုင်ငံတကာပညာရေးနှင့်မြတ်ပညာ စသော စာအုပ်များထွက်။
၂၀၀၂ - နှစ်ဦးပိုင်းမှစတင်ပြီး ပညာရေးလုပ်ငန်းကျွမ်းကျင်သူအဖြစ် အကြံပေးခြင်း၊ သုတေသနပြုလုပ်ခြင်း လုပ်ငန်းများကို အပြည်ပြည်ဆိုင်ရာ အဖွဲ့အစည်းများနှင့် လက်တွဲလုပ်ဆောင်နေ။
ADBနှင့်ပညာရေးဌာနတို့ ပူးပေါင်းဆောင်ရွက်သော Education Sector Study in Myanma-လုပ်ငန်းလုပ်ဆောင်။
နိုင်ငံတကာပညာရေးနှင့် မြတ်ပညာ(ကောင်းသန့်စာပေ)ထွက်။
မိဘတို့၏သူငယ်ဥယျာဉ်(မုံရွေး)၊ မိဘတို့၏အရိပ်ပြစကား လက်ဆောင် မွန်များ စသည့် စာအုပ်များထွက်။
၂၀၀၃ - ကလေးသူငယ် ပြုစုရေးအဖွဲ့(ယူ၊အက်စ်)နှင့်ပေါင်းပြီး Early Childhood Care; A Postive Impact (Myanma)သုတေသနလုပ်ငန်းကို ဆောင်ရွက်။
တူဒေးစာအုပ်တိုက်မှ စိတ်၏ဖိစီးမှုကို လျှော့ချနည်းများ စာအုပ်ထွက်။
Child Focused Networkနှင့် ပူးပေါင်းပြီး သင်တန်းကျောင်းရှိကလေးသူငယ်များ၏ အခြေအနေကို လေ့လာသုတေသနပြုလုပ်ငန်း ဦးစီးဆောင်ရွက်ခဲ့။
(ပညာရေးဌာနအတွက်) လူတိုင်းအတွက်ပညာရေး၊ နိုင်ငံ အဆင့်လုပ်ငန်းစီမံချက် စာအုပ်များ မြန်မာပြန်ခဲ့။
ပညာရေးဌာနနှင့် အပြည်ပြည်ဆိုင်ရာအဖွဲ့အစည်းများတွင် တာဝန်ထမ်းဆောင်စဉ် အပြည်ပြည်ဆိုင်ရာ ပညာရေးဆွေးနွေးပွဲများ၊ နှီးနှောဖလှယ်ပွဲများ၊ လေ့လာရေးခရီးများ သွားရောက်ခဲ့။
ဆိုဗီယက်ရုရှားနိုင်ငံ၊ ဂျပန်၊ ဆွစ်ဇာလန်၊ တရုတ်၊ ထိုင်း၊ ဗီယက်နမ်၊ သီရိလင်္ကာ၊ စင်္ကာပူနှင့် ဖိလစ်ပိုင်နိုင်ငံများသို့ ပညာရေးလုပ်ငန်းနှင့်ဆက်သွယ်ပြီး သွားရောက်ခဲ့။
စိတ်၏ဖိစီးမှုကို လျှော့ချနည်းများ စာအုပ်တူဒေးမှထွက်။
၂၀၀၄ - အမှားစွမ်းအင်၊ အမှန်ခွန်အား စာအုပ်ထွက်။
၂၀၀၅ - လူသားနှင့် နှလုံးသားအလှပုံရိပ်များ စာအုပ်ထွက်။
၂၀၀၆ - ဗုဒ္ဓဓမ္မအနှစ်ပြ'' စာအုပ်ထွက်။
ဒေါက်တာသိန်းလွင်သည် ယခုအခါ အမှတ်-၆၄၊ ရွှေစံပယ်(၅)လမ်း၊FMIလှိုင်သာယာတွင် နေထိုင်ရင်း ရပ်ရွာ ဖွံ့ဖြိုးရေးလုပ်ငန်းများလုပ်ဆောင်ရင်း စာပေများပြုစုနေ။
ထင်ရှားသည့် စာအုပ်အချို့ ဗုဒ္ဓလမ်းစဉ်နှင့် ဘဝအမြင် ခေတ်အမြင် ဗုဒ္ဓဘာသာဆိုင်ရာ အမေးအဖြေများ ဗုဒ္ဓနည်းကျ စိတ်ထားလေ့ကျင့်ပျိုးထောင်မှု သင့်ကလေးလူတော်လူကောင်းဖြစ်အောင် ရှေ့သို့တက်လှမ်းဘဝအောင်ပန်း အခက်အခဲကျော်နိုင်ရေး နည်းလမ်းကောင်းများ ရဲဝံ့စိတ်ဖြင့် ဘဝကိုအနိုင်ယူပါ ပြီးပြည့်စုံသော ဘဝတစ်ခုကို ဖန်တီးခြင်း ကြီးပွားချမ်းသာသောနည်းလမ်းကောင်းများ သောကကင်းကွာ စိတ်ချမ်းသာ ကိုယ်ကျင့်တရားနှင့် ဘဝအောင်မြင်ရေးအလေ့အကျင့်များ ချမ်းသာအောင်နေနည်း အပြုသဘောစိတ်ကောင်းနှင့်ယှဉ်ပြီးနေတတ်သော အလေ့အကျင့် စိတ်စေတနာကောင်းဖြင့် အကျိုးဆောင်ခြင်း စိတ်ကျန်းမာရေးအတွေးစာစုများ(၄-တွဲ) ဗုဒ္ဓဓမ္မအနှစ်ပြ နိုင်ငံတကာပညာရေးနှင့်မြတ်ပညာ မိဘတို့၏ သူငယ်ဥယျာဉ် စိတ်ဖိစီးမှုလျှော့ချနည်းများ။
ဝဲမှယာသို့ - ဒေါက်တာဘမော်၊ သခင်မြ၊ ဒေါက်တာသိန်းမောင် နှင့် ဗိုလ်ချုပ်အောင်ဆန်း ဒေါက်တာဘမော် (၁၈၉၃ - ၁၉၇၇) သည် မြန်မာအမျိုးသားခေါင်းဆောင်နှင့် နိုင်ငံရေး ခေါင်းဆောင်ကြီး တဦးအဖြစ် ထင်ရှားခဲ့သော ပုဂ္ဂိုလ်ကြီး တဦးဖြစ်သည်။
သူသည် မြန်မာ့ပထမဆုံး ရန်ကုန်တက္ကသိုလ် အင်္ဂလိပ်စာကထိက အဖြစ်လည်း ရပ်တည်ခဲ့သည်။
ဒေါက်တာဘမော်သည် ဗြိတိသျှ ၉၁ ဌာနအုပ်ချုပ်ရေးကာလတွင် နန်းရင်းဝန် တစ်ဦး အဖြစ်ဆောင်ရွက်ခဲ့သူ ဖြစ်သည့်အပြင်၊ ဒုတိယကမ္ဘာစစ်‌ကာလ ဂျပန် လက်ထက်တွင် နိုင်ငံတော်အဓိပတိ အဖြစ်ဆောင်ရွက်ခဲ့သည်။
သူသည် ဗမာ့ထွက်ရပ်ဂိုဏ်း ကို သခင်အောင်ဆန်းတို့နှင့်အတူ စတင် တည်ထောင်ခဲ့သူ ဖြစ်သည်။
ငယ်ဘဝ ၁၈၉၃ ခုနှစ် ဖေဖော်ဝါရီလ ၈ ရက်ဗုဒ္ဓဟူးနေ့တွင် မအူပင်မြို့၌ အဖ ဦးမောင်မောင်ကျေး၊ အမိ ဒေါ်သိန်းတင်တို့မှ ဖွားမြင်ခဲ့သည်။
မွေးချင်းနှစ်ယောက်တွင် အငယ်ဖြစ်သည်။
A History of Modern Burma (1958), pg 317 အစ်ကို ဖြစ်သူမှာ ဥပဒေပါမောက္ခ ဒေါက်တာဘဟန် (၁၈၉၀-၁၉၆၉) ဖြစ်သည်။
ဖခင် ဦးကျေး (ဦးမောင်မောင်ကျေး)မှာ သာသနာပြုဆရာကြီး ဒေါက်တာမှတ်၏ တပည့်ရင်းတဦးဖြစ်၍ မန္တလေး သံထဲကျောင်းတွင် မင်းတုန်းမင်း၏ သားတော်မင်းညီမင်းသားများနှင့်အတူ ပညာသင်ကြားခဲ့သူ ဖြစ်သည်။
အင်္ဂလိပ်တို့ အထက်မြန်မာပြည်ကို သိမ်းပိုက်ပြီးနောက် သထုံဒေသ တော်လှန်ပုန်ကန်မှုတွင်ပါဝင်၍ ထိုင်းနိုင်ငံသို့ တိမ်းရှောင်သွားခဲ့သည်။
ပညာရေး မောင်ဘမော် ၃ နှစ်သား အရွယ်တွင် ဖခင်ဖြစ်သူ ဦးကျေးမှာ ကျိုက္ခမီနယ်တွင် မောင်ဘမော်အား ခရစ်ယာန်သာသနာပြု ဘုန်းတော်ကြီးကျောင်း၌ အပ်နှံထားရာ ယင်းဘုန်းတော်ကြီး၏ ခင်မင်ချစ်ခင်မှုဖြင့် ရန်ကုန်မြို့ စိန့်ပေါကျောင်း (ယခု ဗိုလ်တထောင် ၆) တွင် ပညာသင်ကြားခဲ့သည်။
ပညာ ထက်မြက်သော မောင်ဘမော်သည် ရန်ကုန်တက္ကသိုလ်တွင်ပင် ဆက်လက် ပညာသင်ကြားခဲ့ရာ ၁၉၁၃ ခုနှစ်တွင် ဝိဇ္ဇာဘွဲ့ (ဘီအေ) ကို ရရှိခဲ့သည်။
ကာလကတ္တားတက္ကသိုလ်မှ ၁၉၁၇ ခုနှစ်တွင် မဟာဝိဇ္ဇာ (MA) ဘွဲ့ကို ထိပ်တန်းမှ ဆွတ်ခဲ့သည်။
အင်္ဂလန်နိုင်ငံ ကိန်းဘရစ်ချ် တက္ကသိုလ်မှ ၁၉၂၃ ခုနှစ်တွင် (လန်ဒန်ဂရေးအင်း) ဝတ်လုံဘွဲ့ကို ရရှိခဲ့သည်။
၁၉၂၄ ခုနှစ်တွင်လည်း (ပီအိပ်ချ်ဒီ) အဘိဓမ္မာ ပါရဂူဘွဲ့ထူးကို ပြင်သစ်နိုင်ငံ ဘော်ဂိုး တက္ကသိုလ်(University of Bordeaux)မှ ရရှိခဲ့သည်။
အင်္ဂလိပ်စကားကို အင်္ဂလိပ်အစစ်ကဲ့သို့ ပီသစွာ ပြောနိုင်သည်။
ဘာသာစကား ၆မျိုးမျှ တတ်ကျွမ်းသည်။
ကျောင်းဆရာဘဝ ဝိဇ္ဇာဘွဲ့ရပြီးသော ကိုဘမော်သည် ရန်ကုန်မြို့ အစိုးရအထက်တန်းကျောင်းတွင် ကျောင်းဆရာအဖြစ် လုပ်ကိုင်ခဲ့သည်။
ယင်းသို့ လုပ်ကိုင်နေစဉ် တနေ့သောအခါ မျက်နှာဖြူ ကျောင်းဆရာကြီးတဦးသည် ဆရာဦးဘမော်အား အချိန် နောက်ကျရမလားဟု မိမိ၏ မြန်နေသောနာရီကို အကိုးအကား ပြု၍ အပြစ်ရှာ ကြိမ်းမောင်းတော့သည်။
မဟုတ်လျှင် ခေါင်းငုံ့မခံတတ်သော ဆရာဦးဘမော်သည် ယင်းမျက်နှာဖြူ ကျောင်းဆရာကို သူတခွန်း ကိုယ်တခွန်း အကြိတ်အနယ် ပြောဆိုလိုက်သည်။
မျက်နှာဖြူ အင်္ဂလိပ်အစိုးရတို့ ကြီးစိုးသော ‌ခေတ်အခါသမယ ဖြစ်၍ နာရီဝက်မျှ မကြာမီအတွင်းတွင် ဆရာ ဦးဘမော်မှာ ယင်းကျောင်းမှ ထွက်လိုက်ရသည်။
ဆရာဘမော်သည် ကျောင်းမှ ထွက်လိုက်ရသော်လည်း ပညာထက်မြက်သူတဦး ဖြစ်၍ ၂ ရက် အတွင်းတွင်ပင် အမေရိကန် သာသနာပြုကျောင်း၌ လခနှစ်ဆဖြင့် ဆရာအလုပ်ကို ရပြန်သည်။
ဆရာ ဦးဘမော်သည် ကျောင်းဆရာ အဖြစ် ဆောင်ရွက်နေရင်း ဆက်လက်ပညာဆည်းပူးခဲ့ရာ ကာလကတ္တားတက္ကသိုလ်မှ ၁၉၁၇ ခုနှစ်တွင် မဟာဝိဇ္ဇာ (MA) ဘွဲ့ကို ထိပ်တန်းမှ ဆွတ်ခဲ့သည်။
မဟာဝိဇ္ဇာဘွဲ့ကို ရပြီးနောက် ရန်ကုန်တက္ကသိုလ်တွင် အင်္ဂလိပ်စာကထိက အဖြစ် ပထမဆုံး မြန်မာလူမျိုး အနေဖြင့် ဆောင်ရွက်ခဲ့သည်။
၄ နှစ်တာမျှ ကထိကအဖြစ် ဆောင်ရွက်ခဲ့သည်။
၁၉၂ဝ ပြည့်နှစ်၊ (ပထမ ကျောင်းသား သပိတ်ကြီး အရေးအခင်း ဖြစ်သောနှစ်) တွင် ဥရောပတိုက်သို့ သွားရောက်ပြီး ဝတ်လုံဘွဲ့ကို ဆည်းပူးရာ ကိန်းဘရစ်ချ် တက္ကသိုလ်မှ ၁၉၂၃ ခုနှစ်တွင် (လန်ဒန်ဂရေးအင်း) ဝတ်လုံဘွဲ့ကို ရရှိခဲ့သည်။
၁၉၂၄ ခုနှစ်တွင်လည်း (ပီအိပ်ချ်ဒီ) အဘိဓမ္မာ ပါရဂူဘွဲ့ထူးကို ပြင်သစ်နိုင်ငံ ဘော်ဂိုး တက္ကသိုလ်မှ ရရှိခဲ့သည်။
ယင်းအဘိဓမ္မာဘွဲ့မှာ ဗုဒ္ဓဘာသာနှင့်ဆိုင်သော ကျမ်းကို ပြုစုသည့် အတွက် ရရှိခဲ့သောဘွဲ့ ဖြစ်သည်။
ဝတ်လုံတော်ဘဝ ဒေါက်တာ ဘမော်သည် ဥရောပတွင် ရှိစဉ် နိုင်ငံအသီးသီးမှ နိုင်ငံရေးလှုပ်ရှားမှုများကိုလည်း လေ့လာဆည်းပူးခဲ့သည်။
အင်္ဂလိပ်၊ ပြင်သစ်၊ ဂျာမနီ၊ စပိန်၊ ဟိန္ဒူ စကားများကိုလည်း တတ်ကျွမ်း နားလည်ခဲ့သည်။
၁၉၂၄ ခုနှစ်တွင် မြန်မာပြည်သို့ ပြန်ရောက်ခဲ့သည်။
ဥရောပတွင် နှစ်အတော်ကြာ နေခဲ့သော်လည်း ဥရောပသားတို့၏ ဝတ်စားဆင်ယင်မှုကို အားမကျခဲ့။
မြန်မာ့ဟန် မြန်မာ့မာန်ဖြင့် ဥရောပသားတို့အပေါ် ဆက်ဆံခဲ့သည်။
ဝတ်လုံတော်ရ (ခေတ်အသုံးနှုန်း) အဖြစ်ဖြင့် နိုင်ငံရေး နယ်ပယ်ထဲသို့ တစတစ ဝင်ရောက်လာခဲ့သည်။
ခေတ်ပေါ် နိုင်ငံရေး ထွင်လုံးကလေးများဖြင့်လည်း လှုပ်ရှားခဲ့သည်။
၁၉၃ဝ ပြည့်နှစ်၊ ဒီဇင်ဘာတွင် သာယာဝတီ ဂဠုန်ဆရာစံနှင့် မျိုးချစ်တော်လှန်ရေးသမားများဘက်မှ အခြေအနေအရ လိုက်ပါဆောင်ရွက်ခဲ့ရာ ‘ဒေါက်တာဘမော်’ ဟူသော အမည်သည်လည်း တဖြည်းဖြည်း ထင်ရှား၍ လူသိများလာခဲ့သည်။
နိုင်ငံရေး ဒေါက်တာဘမော်သည် ၁၉၃၂ ခုနှစ်တွင် တွဲရေးခွဲရေး ပြဿနာ ပေါ်လာသောအခါ (ထိုစဉ်က မြန်မာပြည်သည် အိန္ဒိယပြည်၏ ပြည်နယ်လေး တခုသာ ဖြစ်ခဲ့သည်) ဝတ်လုံ ဦးကျော်မြင့်၊ ရမ်းမြဲ ဦးမောင်မောင် စသော ပုဂ္ဂိုလ်ကြီးများနှင့် တွဲရေးဘက်မှ ဆောင်ရွက် ခဲ့သည်။
ဝံသာနု ဆင်းရဲသားဝါဒ စည်းမျဉ်းများကို ဆွဲ၍ အင်အားစုရန် ‘ဝံသာနုဆင်းရဲသားအဖွဲ့’ ကို တည်ထောင်လိုက်သည်။
ယင်အဖွဲ့ဖြင့် နိုင်ငံရေး လှုပ်ရှားမူကို ပြုခဲ့သည်။
လူအား ငွေအားဖြင့် ဆင်းရဲသားဝါဒကို မြန်မာတပြည်လုံး ကျယ်ပြန့်အောင် ဆောင်ရွက်ခဲ့သည်။
‘ဆင်းရဲသားဝါဒအဆင်’ ဟုပင် စီးပွားရေးသမားများက လုံချည် အကွက်ဆန်းကလေးများဖြင့် ခေတ်စားအောင် ဝတ်ဆင်လာခဲ့ကြသည်။
ခွဲရေးဘက်မှ နိုင်ငံရေးစစ်ပြိုင် ဦးဘဖေ (ဘကြီးဘဖေ) တို့နှင့် ယှဉ်ပြိုင်၍ နိုင်ငံရေးကို ဆောင်ရွက်ခဲ့သည်။
၁၉၃၆ ခုနှစ်တွင် ဒိုင်အာခီ အုပ်ချုပ်သောကာလ ရမည်းသင်း မြောက်ပိုင်းမှ မင်းတိုင်ပင် အမတ်အဖြစ် ရွေးကောက် တင်မြှောက်ခြင်း ခံရသည်။
ပညာရေး ဝန်ကြီးချုပ် ရာထူးကို အစိုးရက ပေးသည်။
အခြေအနေအရ ရာထူးကို လက်မခံဘဲ အမတ်အဖြစ်နှင့်သာ နေခဲ့ရသည်။
အင်္ဂလန်မှ ပြန်လာသောအခါ အင်္ဂလိပ်တို့၏ ပရိယာယ်ကို ကောင်းစွာ နားလည်လာ၏။
အာဏာရှိမှ တန်ခိုးရှိ၏။
တန်ခိုးရှိမှ အင်အားရှိ၏။
အင်အားရှိမှ ကိုယ်လိုသည့် အကျိုး ဆောင်ရွက်နိုင်၏ဟု ကောင်းကောင်းကြီး သဘောပေါက်လာသည်။
ထို့ကြောင့် ဒေါက်တာဘမော်သည် ပညာရေး ဝန်ကြီးချုပ် ရာထူးကို လက်ခံလိုက်သည်။
၅ဝဝဝိ စား ဝန်ကြီး အဖြစ်ဖြင့် ပေါ်လွင် ထင်ရှားလာခဲ့သည်။
မြန်မာပြည်အား ၉၁ ဌာနဖြင့် လွှဲပြောင်း အုပ်ချုပ်မှု ပြုရေးတွင် တွဲရေးဘက်မှ ဒေါက်တာဘမော်သည် ခေါင်းဆောင်တဦးဖြစ်ပြီး ဦးဘဖေ မှာ ခွဲရေးဘက်မှ ခေါင်းဆောင်တစ်ဦး ဖြစ်သည်။
ထိုစဉ်က နိုင်ငံရေး ကွက်ကျော်များဖြင့် ဦးဘဖေတို့ အဖွဲ့အပေါ် အသာရခဲ့သည်။
၁၉၃၇ ခုနှစ်တွင် မြန်မာပြည်အတွက် အုပ်ချုပ်ရေးသစ် ရောက်လာသောအခါ ယင်းအုပ်ချုပ်ရေးသစ်ကို စီမံခန့်ခွဲရန် ပညာရေး ဝန်ကြီးချုပ် ဒေါက်တာ ဘမော်အား ‘နန်းရင်းဝန်’ အဖြစ် ရွေးကောက် တင်မြှောက်ကြသည်။
‘ညွန့်ပေါင်း အစိုးရ’ ဟု ခေါ်တွင် ခဲ့ကြသည်။
၁၃ဝဝ ပြည့်နှစ် အလုပ်သမား၊ တောင်သူလယ်သမား၊ အရေးအခင်းနှင့် ဂျပ်ဆင်ကောလိပ် ကျောင်သား မောင်အောင်ကျော် သေဆုံးသည့် အရေးအခင်းများနှင့် ကြုံတွေ့ ခဲ့ရသည်။
ထိုအရေးအခင်းများကြောင့် နန်းရင်းဝန်အဖြစ်မှ ၁၉၃၉ ခုနှစ်တွင် ပြုတ်ကျသည်။
ဦးပု (ရွှေကျင်) နန်းရင်းဝန် ဖြစ်လာသည်။
၎င်းနောက် ဂဠုန်ဦးစော နန်းရင်းဝန် ဖြစ်လာသည်။
ဒေါက်တာဘမော် နန်းရင်းဝန် ဖြစ်သော အချိန်ခါက ဆဋ္ဌမမြောက် ဂျော့ဘုရင်မင်း၏ (အင်္ဂလိပ် အင်ပါယာ ရှင်ဘုရင်) ၁၉၃၇ ခုနှစ်၊ မေလ ၁၂ ရက်နေ့တွင် ကျင်းပသော ဘိသိက်ပွဲသို့ အင်္ဂလိပ် လက်အောက်ခံ ပြည်နယ် ကိုယ်စားလှယ်တော်ကြီးတဦး အနေဖြင့် တတ်ရောက်ခဲ့သည်။
(တိုင်းရင်းသား ဝတ်စုံဖြစ်သော မန္တလေးချိတ် တောင်ရှည်ပုဆိုး၊ ပေါ်ဖုံးပိုး အင်္ကျီအဖြူ၊ ဖက်ဖူးရောင် မောင့်ကျက်သရေ ခေါင်းပေါင်း၊ မန္တလေး ကတ္တီပါ ဖိနပ် စီးလျက် တက်ရောက်ခဲ့၏။
) မြန်မာ တိုင်းရင်းသား ဝတ်စုံဖြင့် တက်ရောက်သော ပုဂ္ဂိုလ်မှာ ထိုစဉ်က သူတစ်ဦးသာ ရှိခဲ့သည်။
right|Greater East Asia Conference in November 1943, Participants Left to right: Ba Maw, Zhang Jinghui, Wang Jingwei, Hideki Tōjō, Wan Waithayakon, José P. Laurel, Subhas Chandra Bose ယင်းနောက် ဥရောပနိုင်ငံ တလွှားတွင်ကား (ဂဠုန်ဦးစော နန်းရင်းဝန် ဖြစ်နေသော အချိန်) စစ်ခင်းလျက် ရှိချေသည်။
ဂျာမနီ အာဏာရှင် ဟစ်တလာနှင့် အီတလီ ဖက်ဆစ် မူဆိုလီနီတို့ တန်ခိုးထွားနေသော အခါလည်း ဖြစ်သည်။
ဂျာမနီက ဟောတပြည် ဟောတပြည် သိမ်းယူနေသောအခါလည်း ဖြစ်သည်။
ပိုလန်၊ ဟော်လန်၊ ပြင်သစ်၊ စသည်များ ဂျာမနီလက်အောက် ရောက်ခဲ့ရချေပြီ။
အင်္ဂလန်ပြည်ကိုလည်း သိမ်းရန် ဟိန်းဟောက် ခြိမ်းခြောက်ကာ ဟန်ပြင်နေ၍ အင်္ဂလိပ်တို့ မျက်ဖြူဆိုက်နေသော အခါလည်း ဖြစ်သည်။
အင်္ဂလိပ်နန်းရင်းဝန် ချိန်ဘာလိန် ပါးနပ်လိမ္မာစွာ ပရိယာယ်သုံး၍ အမေရိကန်ကို မျက်နှာချို သွေးနေသော အခါလည်း ဖြစ်သည်။
ယင်းအခွင့်ကောင်းကို ယူ၍ ဒေါက်တာဘမော်သည် ‘တို့ဗမာသခင်’ လှုပ်ရှားမူ လူငယ်များနှင့်ပေါင်းကာ လွတ်လပ်ရေး အတွက် ဗမာ့ထွက်ရပ်ဂိုဏ်းကို တည်ထောင်ခဲ့သည်။
၁၉၄ဝ ပြည့်နှစ်၊ ဇူလိုင်လ ၁၂ ရက်နေ့တွင် မန္တလေးမြို့၌ မြန်မာနိုင်ငံလုံးဆိုင်ရာ ဆင်းရဲသား ဝံသာနု အသင်း အစည်းအဝေးကြီးက ဒေါက်တာ ဘမော်အား ‘အာဏာရှင်’ အဖြစ် ရွေးကောက် တင်မြှောက်လိုက်ကြသည်။
ဒေါက်တာ ဘမော်ကလည်း အင်္ဂလိပ်တို့ကို တိုက်နေသော စစ်ကို မြန်မာများ မကူရန်၊ ဗမာ့ လွတ်လပ်ရေး ချက်ချင်းပေး စသော အမိန့် ၇ ချက်၊ အာဏာရှင်ပီပီ ထုတ်လိုက်သည်။
ယင်းအမိန့် ၇ ချက်ကြောင့် ဒေါက်တာ ဘမော် ထောင်နန်း စံရလေသည်။
မန္တလေးထောင်မှ မိုးကုတ်ထောင် အထိ ဘီကလပ်နှင့် နေခဲ့ရသည်။
(ထိုစဉ် အခါက အေကလပ်၊ ဘီကလပ် ရှိခဲ့၏။
နိုင်ငံရေးသမား အားလုံးလိုလို ဘီကလပ်နှင့် ထောင်ထဲ၌ ချထား၏။
) ဒုတိယ ကမ္ဘာစစ်ကြီးသည် အနောက်မှ အရှေ့သို့ ကူးစက် ပြန့်ပွားလာချေပြီ။
ဂျပန်တို့ကလည်း အာရှတခွင် ပြဲပြဲစင်အောင် စစ်တိုက်၍ နိုင်နေသော အခါ ဖြစ်သည်။
ဂျာမနီ အာဏာရှင် နာဇီ အဒေါ့ ဟစ်တလာ၊ အီတလီ ဖက်ဆစ် မူဆိုလီနီ၊ ဂျပန် ဖက်ဆစ် နန်းရင် ဝန်ကြီးချုပ် ဂျင်နရယ်တိုကျိုတို့ ၃ ဦး၊ ဝင်ရိုးတန်းသုံးပွင့်ဆိုင် အဖြစ် ထင်ရှား ကျော်ကြားနေသော အခါလည်း ဖြစ်သည်။
မြန်မာပြည်မှလည်း မြန်မာ့ လွတ်လပ်ရေး အတွက် လှုပ်ရှားမှု အမျိုးမျိုး ပြုလုပ် ဆောင်ရွက်နေ၍ မသင်္ကာသူ လူတန်းစား အသီးသီးကို အင်္ဂလိပ် အစိုးရက ထောင်သွင်း အကျဉ်း ချထားလေသည်။
ဒေါက်တာ ဘမော်နှင့် အတူ မိုးကုတ်ထောင်တွင် အကျဉ်းချထားခြင်း ခံရသူများကား မနည်းလှချေ။
ဒေါက်တာ ဘမော်ကား လျှို့ဝှက် မြေအောက် ပုဂ္ဂိုလ်များ၏ အကူအညီဖြင့် မိုးကုတ်ထောင်မှ ရုပ်ဖျက်၍ ထွက်ပြေးခဲ့သည်။
အင်္ဂလိပ် အစိုးရသည် ဒေါက်တာ ဘမော်အား တွေ့သည့် နေရာတွင် ပစ်သတ်ရန် အမိန့် ထုတ်ခဲ့သည်။
အင်္ဂလိပ်ကလည်း အပြေးမြန်၊ ဂျပန်ကလည်း အရောက်စောသဖြင့် အသက်ချမ်းသာရာ ရခဲ့သည်။
၁၉၄၃ ခုနှစ်မှ ၁၉၄၅ ခုနှစ် (ဂျပန် လက်အောက်မှ လွတ်မြောက်သည် အထိ) အတွင်း ဒေါက်တာ ဘမော်သည် အုပ်ချုပ်ရေး အကြီးအကဲ ပုဂ္ဂိုလ် တစ်ဦး အဖြစ်ဖြင့် ဆောင်ရွက်ခဲ့သည်။
အဓိပတိ အရှင်မင်းကြီး၊ ဝန်ကြီးချုပ်၊ စစ်သေနာပတိချုပ် အဖြစ် ဂျပန် လက်ထက်တွင် ဆောင်ရွက် ခဲ့သည်။
ထိုစဉ်အခါက အဓိပတိ အရှင်မင်းကြီး အခမ်းအနားဖြင့် ထွက်တော်မူသော အခါ “ရွှေဘုန်းတော် တိုးပါလို့၊ ရွှေမိုးတွေရွာ” စသော ဘုန်းတော်ဘွဲ့ သီချင်း သီဆို၍ စည်တော်ကြီး ဗျောကြီးများဖြင့် မြှောက်ပင့် ချီးပင့်ခြင်းကိုပင် ခံခဲ့ရသည်။
ဒေါက်တာဘမော်သည် ဂျပန် စစ်အုပ်ချုပ်ရေး လက်အောက်ခံ မြန်မာအစိုးရအဖွဲ့နှင့် ဂျပန်ခေတ် မြန်မာနိုင်ငံ လွတ်လပ်ရေး အစိုးရအဖွဲ့တို့ကို နိုင်ငံတော် အဓိပတိကြီးအဖြစ် ဦးဆောင် ဖွဲ့စည်း အုပ်ချုပ်ခဲ့သည်။
ဒေါက်တာ ဘမော်သည် မြန်မာ ကိုယ်စားလှယ်တော်ကြီးများ ဖြစ်ကြသော သခင်မြ၊ ဗိုလ်ချုပ်အောင်ဆန်း၊ ဒေါက်တာသိန်းမောင် (ပထမဆုံး ဂျပန်နိုင်ငံဆိုင်ရာ မြန်မာသံအမတ်ကြီး) တို့နှင့်အတူ ဂျပန် ဧကရာဇ် ဘုရင်မင်းမြတ်က (ခေတ်အခေါ်အဝေါ်) ‘တက်နေဝန်း’ တံဆိပ် (Order Of Rising Sun) တခုစီဖြင့် ချီးမြှင့်ခြင်းကို ခံခဲ့ရသည်။
၁၉၄၅ ခုနှစ်၊ ဩဂုတ်လ ၁၄ ရက်နေ့တွင် ဒုတိယ ကမ္ဘာစစ် ပြီးဆုံးသောအခါ မော်လမြိုင်ဘက်သို့ စစ်ပြေးရင်း အင်ဒိုချိုင်းနားဘက်မှ မြန်မာပြည်သို့ ပြန်ရောက်ခဲ့သည်။
မြန်မာနိုင်ငံ လွတ်လပ်ရေးရပြီးနောက် ပထမဆုံး ဖဆပလ အစိုးရက သာယာဝတီထောင်တွင် ဖမ်းဆီး ထောင်သွင်း အကျဉ်းချ ထားခဲ့သည်။
ထောင်မှ လွတ်ပြီးနောက် ဥပဒေအကျိုးဆောင်အဖြစ် ဆက်လက် လုပ်ကိုင်ခဲ့သည်။
၁၉၆ဝ ပြည့်နှစ်တွင် Old Paulians Association နာယက အဖြစ် ဆောင်ရွက်ခဲ့သည်။
ရေးသား ပုံနှိပ် ထုတ်ဝေခဲ့သော စာအုပ်များမှာ ၁၉၂၄ ခုနှစ်တွင် ‘စိတ်သာယှဉ်စော ဘုရားဟော (Buddhist Mysticism)’ စိတ်ပညာကို လေ့လာခြင်း၊ ၁၉၄၅ ခုနှစ်တွင် ‘ဗမာပြည်အတွင်း စီမံကိန်းသစ်’၊ ‘ဗမာစစ်တွင်းကာလ ကိုယ်တွေ့ ဖြစ်ရပ်များ’ တို့ ဖြစ်သည်။
ဒေါက်တာဘမော်ကား လူပုဂ္ဂိုလ်တစ်ဦးအနေဖြင့် ဖော်ပြရလျှင် ဥပဓိရုပ် ခံ့ညားသည်။
အပြောအဆို ကောင်းသည်။
ဟန်၊ မာန်၊ မောင်း ကောင်းသည်။
နိုင်ငံခြား ခေါင်းဆောင်ကြီးများကဲ့သို့ ပေမီသည်။
ပါးနပ် လိမ္မာသည်။
မိသားစု အစ်ကို ဖြစ်သူမှာ ဥပဒေပါမောက္ခ ဒေါက်တာဘဟန် (၁၈၉၀-၁၉၆၉) ဖြစ်သည်။
ဇနီး ဒေါ်ခင်မမမော်နှင့် သား ၃ ယောက်၊ သမီး ၄ ယောက် ထွန်းကားခဲ့သည်။
သမီးဖြစ်သူ တင်ဇာမော်နှင့် ရဲဘော်သုံးကျိပ်ဝင်ဗိုလ်ရန်နိုင် တို့ ၁၉၄၄-ခု၊ ဇွန်လ(၂၃)ရက်တွင် ထိမ်းမြားလက်ထပ်သည်။
ဘဝနိဂုံး ၁၉၇၇ ခုနှစ်၊ မေလ ၂၉ ရက်နေ့ အသက် ၈၅ နှစ် အရွယ်တွင် လူကြီး ရောဂါဖြင့် ရန်ကုန်မြို့ မိမိအိမ်၌ ကွယ်လွန် သွားရှာသည်။
မိဘ ၂ ပါးကို ရည်စူး၍ သမီး မာလာမော်က ၁၉၈၄ ခုနှစ်၊ ရွှေစက်တော် ဘုရားတွင် ဓာတ်မီး အတွက် ငွေ ၁,ဝ⁠ဝဝိ တိတိ လှူဒါန်းခဲ့သည်။
ဒေါက်တာဘမော်၏ မျိုးဆက်များ၊ ဒေါက်တာဖုန်းဝင်းနှင့် ဒေါ်ယူဇာမော်ထွန်းတို့ ဖြစ်သည်။
“တခေတ်က ထင်ရှားခဲ့သော ဒေါက်တာ ဘမော်” အကြောင်းကို ၂ဝ⁠ဝ၂ ခုနှစ်၊ ဒီဇင်ဘာလတွင် စပယ်ဦး စာပေ ဖြန့်ချိရေးက တတိယ အကြိမ် အဖြစ် ထုတ်ဝေ ဖြန့်ချိခဲ့တဲ့ ရွှေဥဩရဲ့ ‘တချိန်က ထင်ရှားခဲ့သော ပုဂ္ဂိုလ်ကြီးများ’ စာအုပ် ကနေ ပြန်လည် ကူးယူ လွှင့်တင် ပေးလိုက်တာ ဖြစ်ပါတယ်။
ဗိုလ်ချုပ်ကြီး ခင်ညွှန်ရဲ့ ထောက်လှမ်းရေး လက်ကျန်တွေက စုစည်း ထုတ်ဝေခဲ့တာလို့ ယုံကြည်ရတဲ့ “သိမှတ်ဖွယ်ရာ ကိုယ်ရေး အချက်အလက်များ” (ရေးသားသူ၊ ထုတ်ဝေသည့် စာအုပ်တိုက်နှင့် ခုနှစ်၊ လတို့ မပါရှိ။
) စာအုပ်ကနေ အချက်အလက် အသစ်တွေကို ထပ်မံ ဖြည့်စွက် ထားပါတယ်။
ဒေါက်တာဘမော်သည် စာပေများကိုလည်း ရေးသားပြုစုခဲ့ရာ ထင်ရှားသည့် စာအုပ်များမှာ- 'Buddhist Mysticism; A Psychological Study' (၁၉၂၄)၊ 'New order Plan for Burma' (၁၉၅၀)၊ 'Breakthrough in Burma (၁၉၆၈)တို့ဖြစ်သည်။
ကိုးကားချက် ဆက်လက်လေ့လာရန် မြန်မာ့သမိုင်းတစ်ကွေ့မှ အဓိပတိကြီး ဒေါက်တာဘမော်အကြောင်း - သန်းဝင်းလှိုင် Category:ပထမ မြန်မာများ Category:မြန်မာ့နိုင်ငံရေးသမားများ Category:မြန်မာ ရှေ့နေများ Category:မွန်လူမျိုးများ။
မောင်လှသည် ဘလော့ဂ်ကာ တစ်ဦးဖြစ်သည်။
မောင်လှ၏ အမည်အရင်းမှာ ထင်လင်းအေး ဖြစ်ကာ Htin Linn Aye ဆိုသော အင်္ဂလိပ်အမည်စာလုံးပေါင်းမှ HLA ဆိုသောရှေ့ဆုံးစာလုံးသုံးခုကိုယူကာ မောင်လှဆိုသော Nick Name အဖြစ် မွေးဖွားလာခြင်းဖြစ်သည်။
မောင်လှသည် ညီလင်းဆက် နှင့် မရှေးမနှောင်းပင် ဘလော့ရေးသားခဲ့သူဖြစ်ပြီး ၎င်း၏ ဘလော့ရေးနည်း သင်ကြားမှုများနှင့် ဘလော့ဂါအစည်းအရုံးတွင် ပါဝင်ကူညီပေးမှုများကြောင့် မန္တလေးမြို့မှ ဘလော့ဂါများ၏ လေးစားမှုကို ခံယူရသူတစ်ဦးလည်း ဖြစ်သည်။
မောင်လှသည် အိုင်တီပညာရှင် တစ်ဦးအဖြစ် ရပ်တည်လျှက် လက်ရှိ မန္တလေးမြို့တွင် မိသားစုနှင့် အတူနေထိုင်လျက် ရှိသည်။
မောင်လှသည် ဓာတ်ပုံပညာကို အလွန်ဝါသနာပါသူဖြစ်သည်။
မောင်လှသည် မြန်မာဘလော့ လောကအစ အသုံးပြုခဲ့သူများထဲတွင် ရှားရှားပါးပါး တစ်ဦးအပါအဝင်ဖြစ်ပြီး မြန်မာ့ရှေးဦးဘလော့ဂါ တစ်ဦးလည်း ဖြစ်သည်။
ပြင်ပလင့်ခ်များ blog.MgHla.net mghla.blogspot.com Category:ဘလောက်ဂါ။
မောင်သိက္ခာ [၁၉၂၉ - ၁၉၈၂] ဆကာကြီး မြို့တွင် ကျားမသောင်း ဆေးပြင်းလိပ်ခုံ ပိုင်ရှင် အဖ ဦးအေးမောင်၊ အမိ ဒေါ်သောင်း တို့က ၁၉၂၉ ခု နိုဝင်ဘာလ ၂၁ ရက်နေ့တွင် ဖွားမြင်သည်။
အမည်ရင်းမှာ ဦးခင်မြင့် ဖြစ်သည်။
ရန်ကုန်မြို့ မြို့မ အထက်တန်း ကျောင်းမှ ၁၉၅၁ တွင် တက္ကသိုလ်ဝင် စာမေးပွဲ (မက်ထရစ်) ကို အောင်မြင် ခဲ့သည်။
၁၉၅၁ မှ ၁၉၅၄ ခုနှစ် အထိ ရန်ကုန် တက္ကသိုလ်၌ ဥပစာ သိပ္ပံ အထက်တန်း အထိ ပညာ သင်ယူ ခဲ့သည်။
လူဝင်မှု ကြီးကြပ်ရေး ဌာနတွင် လူဝင်မှု ကြီးကြပ်ရေးမှူး (Asst. Immigration Officer) အဖြစ် အမှု ထမ်းခဲ့သည်။
အမှုထမ်း ဘဝဖြင့် မြန်မာပြည် အနှံ့ ရောက်ခဲ့သည်။
၁၉၇၆ ခုတွင် အမှုထမ်း ဘဝမှ အငြိမ်းစား ယူခဲ့သည်။
၁၉၄၈ ခုမှစ၍ 'ခင်မြင့် (ဆကာကြီး)' အမည်ဖြင့် ဝတ္ထုတိုနှင့် ဆောင်းပါးများ စတင် ရေးခဲ့သည်။
၁၉၅၆ ခု ဒီဇင်ဘာလထုတ် "ပြည်သူ့ ဂျာနယ်" တွင် 'မောင်သိက္ခာ' ကလောင် အမည်နှင့် ရေးသား ခဲ့သည်။
အိုးဝေ၊ ဟံသာဝတီ၊ ကြေးမုံ၊ ဗိုလ်တထောင်၊ လုပ်သား စသည့် သတင်းစာများ၊ လင်းယုန်၊ ပြည်သူ့ ဂျာနယ်၊ ရှုထောင့် စသည့် ဂျာနယ်များ၊ အိုးဝေ မဂ္ဂဇင်း၊ ရန်ကုန် တက္ကသိုလ် နှစ်လည် မဂ္ဂဇင်း၊ လူထု ပညာ၊ ရှုမဝ၊ မိုးဝေ၊ မြဝတီ၊ ဂီတ ပဒေသာ၊ ရုပ်ရှင် မဂ္ဂဇင်း၊ စာပေ လုပ်သား မဂ္ဂဇင်း များတွင် ဆောင်းပါးများ၊ တံငါနှင့် ရေလုပ်ငန်း ဝတ္ထုတိုများ၊ ဘဝ သရုပ်ဖော် ဝတ္ထုတိုများ၊ တောင်ပေါ်ဒေသ အတွေ့အကြုံ များနှင့် အမဲလိုက် ဝတ္ထုတိုများ ရေးသား ခဲ့သည်။
အထူးသဖြင့် ရှုမဝ မဂ္ဂဇင်း ၁၉၇၉ ခု ဩဂုတ်လမှ စတင် ရေးခဲ့သည့် မြစ်ဝကွ္ဆန်းပေါ် ဒေသ ရေလုပ်ငန်းနှင့် ပတ်သက်ရာ ပြည်သူတို့ ဘဝကို ဖော်ကျူးသော ဝတ္ထုတို များမှာ ထင်ရှား ခဲ့သည် ဆကာကြီး ဒေသ ဇလွန်ဘက်တန်းရွာ အဘဉာဏ်နှင့်ကြွက်နီတို့ ကျက်စားရာ အင်းအိုင် ချောင်းမြင်းများ ဆီမှ ငါးညှီ၊ ရွှ့ံပုပ်နံ့၊ ချေင်းရေနံ့နှင့် အတူ အဘဉာဏ် တို့၏ ခွေ္ဆးနံ့၊ အားမာန်နှင့် ညည်းသံ တို့ကိုပါ ရက်ရှယ် ရေးဖွဲ့ ခဲ့သည်။
သုတနှင့် စေတနာတို့ ပေါင်းစပ် ဖွဲ့ယှက်မှု ထူးခြား ကောင်းမွန် လှသည်။
"တံငါဘဝ သရုပ်ဖော် ဝတ္ထုများတွင် မြန်မာ စာပေ၌ ကြယ်နီသည် မီးရှူး တန်ဆောင် ဖြစ်ခဲ့သည်။
မောင်သိက္ခာလည်း တိုတောင်းသော အချိန် ကာလ လေးတွင် တံငါ ဘဝ သရုပ်ဖော်များကို ရေးနိုင်ခြင်းဖြင့် မှတ်တိုင် စိုက်ထူ ခဲ့သည်" ဟု ကေတု ဘုန်းမော်က သုံးသပ် ခဲ့သည်။
"ဆရာ သိက္ခာတွင် တကယ် သိက္ခာ ရှိပါပေသည်။
ဘာကြောင့်ဆို ကိုယ်ပိုင် ရေးနည်း ရေးဟန်ဖြင့် ထိထိမိမိ ရေးသား နိုင်ပါ သောကြောင့်တည်း" ဟု မင်းဏီက မှတ်ချက် ပေးခဲ့သည်။
ရေပြာပေါက်ချိန်နှင့် ရေလုပ်သား ဝတ္ထုတိုများ (ဝတ္ထုတို ၁၅ ပုဒ် စုစည်းမှု) [၁၉၈၅]၊ ရေချို ငါးမျိုးစုံ မွေးမြူနည်း (၁၉၈၇)နှင့် ရေဆူလို့ ပွက်ကရော့နှင့် အခြား ဝတ္ထုတိုများ (ဝတ္ထုတို ၂၆ ပုဒ် စုစည်းမှု) [၂ဝဝ၂] တို့ကို ထုတ်ဝေခဲ့ပြီး ဖြစ်သည်။
ဘဝနိဂုံး ၁၉၈၂ ခု ဒီဇင်ဘာ ၂၆ ရက် တနင်္ဂနွေနေ့ နံနက် ၁၁ နာရီတွင် ရန်ကုန် အနောက်ပိုင်း ပြည်သူ့ ဆေးရုံကြီး၌ ကွယ်လွန် ခဲ့သည်။
ထင်ရှားသောစာအုပ်များ ရေပြာပေါက်ချိန်နှင့် ရေလုပ်သားဝတ္ထုတိုများ(ဝတ္ထုတို၁၅-ပုဒ်စုစည်းမှု) ၁၉၈၅။
ရေချိုငါးမျိုးစုံမွေးမြူနည်း(၁၉၈၇) ရေဆူလို့မှက်ကရော့နှင့် အခြားဝတ္ထုတိုများ(ဝတ္ထုတို ၂၆-ပုဒ်စုစည်းမှု) ၂၀၀၂-ခု။
စာညွှန်း မောင်သိက္ခာ။
ရေပြာပေါက်ချိန်နှင့် ရေလုပ်သား ဝတ္ထုတိုများ (၁၉၈၅)။
မောင်သိက္ခာ။
ရေဆူလို့ ပွက်ကရော့နှင့် အခြား ဝတ္ထုတိုများ (၂ဝဝ၂)။
ချစ်ဦးညို။
ပညတ်သွားရာ ဓာတ်သက် ပါလေသူ၊ ရှုမဝ (ဖေဖော်ဝါရီ ၁၉၈၃)။
စာ ၃၇ - ၄၁။
မောင်လရောင်။
သူ့အတွက် စကားတခွန်း၊ ရှုမဝ (ဖေဖော်ဝါရီ ၁၉၈၃)။
ဝမ်းနည်းမှတ်တမ်း၊ ရှုမဝ (ဖေဖော်ဝါရိ ၁၉၈၃)။
စာ ၁၂။
ကေတုဘုန်းမော်။
ကာဖီ ခိုးသောက်မှုကြီး မောင်သိက္ခာနှင့် အဘဉာဏ်တို့၏ မောင်သိက္ခာ၊ ရှုမဝ (မတ် ၁၉၈၃)။
မင်းယုဝေ။
ရှုမဝ စာအုပ် လမ်းညွှန်၊ ရှုမဝ (ဇွန် ၁၉၈၆)။
စာ ၁၂၂ - ၁၂၃။
နာရေးကြော်ငြာ၊ လုပ်သား ပြည်သူ့ နေ့စဉ် (၂၇ - ၁၂ - ၈၂)။
စာ ၇။
မင်းဏီ။
ဝတ္ထုတို ကလေးများ အကြောင်း၊ ရှုမဝ (နိုဝင်ဘာ ၁၉၇၉)။
စာ ၁၁၇ - ၁၂ဝ။
] ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
မောင်သင် (၁၉၂၁–၁၉၉၃) သည် မြန်မာနိုင်ငံသား စာရေးဆရာ၊ ဆရာဝန်၊ ရုပ်ရှင်မင်းသားနှင့် ဒါရိုက်တာ တစ်ဦး ဖြစ်သည်။
မြင်းခြံခရိုင် နွားထိုးကြီးမြို့နယ် ထန်းခွရွာ၌ အဖ ရွာသူကြီး ဦးငွေဇင်၊ အမိ ဒေါ်သီလှ (ဒေါ်သီလ) တို့က ၁၉၂၁ ခု မေလ ၂၂ ရက် တနင်္ဂနွေ နေ့တွင် မွေးဖွား ခဲ့သည်။
ငယ်မည် 'မောင်သင်'၊ အမည်ရင်း 'မောင်မောင်သင်'၊ စာရေးဆရာ၊ ရုပ်ရှင် မင်းသား အဖြစ်တွင် ငယ်မည်ကို အသုံး ပြုခဲ့သည်။
မွေးချင်း ရှစ်ယောက်တွင် ဆဋ္ဌမမြောက် ဖြစ်သည်။
ထန်းခွရွာ မြန်မာ မူလတန်း ကျောင်းတွင် စတုတ္ထတန်း အောင်သည်ထိ လည်းကောင်း၊ ရေနံချောင်း အမျိုးသား အထက်တန်း ကျောင်းတွင် ၄ တန်း၊ ၅ တန်း အောင်သည် အထိ လည်းကောင်း၊ မြင်းခြံ အစိုးရ အထက်တန်း ကျောင်းတွင် ၁ဝ တန်းထိ လည်းကောင်း ပညာ သင်ယူ ခဲ့သည်။
ဒုတိယ ကမ္ဘာစစ်ကြီး အတွင်း ဆေးပညာရပ် များကို တပိုင်းတစ သင်ကြား ခဲ့ရသည်။
စစ်ပြီး ခေတ်တွင်မှ ဆရာဝန် စာမေးပွဲ အောင်မြင် ခဲ့သည်။
ရှေ့တန်း စစ်မျက်နှာသို့ အများဆုံး လိုက်ပါ အမှုထမ်း ခဲ့သည်။
၄ နိုဝင်ဘာ ၁၉၅၈ တွင် အရပ် ဆရာဝန် ဘဝသို့ ပြောင်းခဲ့သည်။
စာပေ၊ ရုပ်ရှင်၊ ဆေးလောက နယ်ပယ်တွင် ကျင်လည် ခဲ့သည်။
မူလတန်း ကျောင်းသား ဘဝ ကပင် စာပေ၌ ဝါသနာ ပါခဲ့သည်။
ဒုတိယ ကမ္ဘာစစ် မဖြစ်မီ နဂါးနီ ဂျာနယ်ကျော် ပေါ်လာသော အခါတွင်ကား မောင်သင့် ကိုယ်တွေ့ ဆောင်းပါး၊ ဝတ္ထုများဖြင့် ထင်ရှား လာခဲ့သည်။
စစ်ပြီး ခေတ်တွင် သွေးသောက်၊ ရှုမဝ၊ မြဝတီ၊ ငွေတာရီ တို့တွင် ဆေးပညာ အခြေခံ ဝတ္ထုပေါင်း မြောက်မြားစွာ ရေးသား ခဲ့သည်။
ဆရာ့ ဇာတ်လမ်းစုံ [ငါးတွဲ] (၁၉၅၉ - ၁၉၇၁)၊ ချစ်သော အညို (အညို့ကို ဘယ်လို ပြောရပါ့ - ၁၉၆၉)၊ တင့်လှပေဟန်၊ အရိပ်ပမာ၊ မိုးမဲ၊ မိန်းမများကို လှစေသူ (၁၉၆၈)၊ အောင်အောင်မြင်မြင် (၁၉၇ဝ)၊ မြရည်နန္ဒာ (၁၉၇၁)၊ မိုးကိုမျှော်သည် (၁၉၇၁) တို့မှာ ထင်ရှားသည်။
ဆရာ့ ဇာတ်လမ်းစုံ အမှတ် ၁ ဖြင့် ၁၉၅၉ ခုနှစ် စာပေဗိမာန် ဝတ္ထု ပေါင်းချုပ်ဆု၊ ဆရာ့ ဇာတ်လမ်းစုံ အမှတ် ၅ ဖြင့် ၁၉၇၁ ခုနှစ် အမျိုးသား စာပေဆုတွင် ဝတ္ထုတို ပေါင်းချုပ်ဆုများ ရရှိ ခဲ့သည်။
စာရေးဆရာမောင်သင် သည် ၁၉၅၂ ခုနှစ်တွင် ဒေါ်ခင်သက်တင်နှင့် လက်ထပ်ခဲ့ပြီး သားသမီး ၅ ဦး ထွန်းကားခဲ့သည်။
ဆရာ့ဇာတ် လမ်းစုံ တွင် ပါဝင်သည့် ရေတိမ်နစ်ခြင်း ဝတ္ထုတိုကို ချစ်သွေး သစ္စာ အမည်ဖြင့် ရုပ်ရှင် ရိုက်ကူး ရာတွင် ကိုယ်တိုင် ပါဝင် သရုပ်ဆောင်ရာမှ ရုပ်ရှင် လောက ထဲတွင် သရုပ်ဆောင် မင်းသား၊ ဒါရိုက်တာ အဖြစ် ကျင်လည်ခဲ့ရတော့သည်။
ချစ်သွေး သစ္စာ၊ စိုးပါနဲ့မေရယ်၊ ရေမြေဆုံးတိုင်၊ တင့်လှပေဟန်၊ သူ၊ အတွေ့ စသည့် ဇာတ်ကား များစွာတွင် ပါဝင် သရုပ်ဆောင် ခဲ့သည်။
'ပန်းပုသူဇာ ဇာတ်ကားကို ကိုယ်တိုင်ဒါရိုက်တာ အဖြစ် ရိုက်ကူးခဲ့သည်။
"ချစ်သွေးသစ္စာ" ဇာတ်ကားဖြင့် ၁၉၆ဝ ပြည့်နှစ် အကောင်းဆုံး အမျိုးသား သရုပ်ဆောင် ရွှေစင်ရုပ်ဆုနှင့် ပြည်သူ တို့၏ သူရဿတီမယ်တော်ဆု တို့ကို တပြိုင်တည်း ရရှိခဲ့သည်။
ဘဝနိဂုံး ၁၉၉၃ ခုနှစ် ဇူလိုင်လ ၁၇ ရက်၊ အသက် ၇၃ နှစ်တွင် (သမီးလတ်ဒေါ်ညိုမီသင် နှင့် ခင်ပွန်းဖြစ်သူ ဗိုလ်ကြီးကျော်ကျော်မိုး တို့ မိသားစုထံ အလည်အပတ်သွားရင်း) ရှမ်းပြည်နယ် ဖယ်ခုံမြို့ နေအိမ်၌ ကွယ်လွန် ခဲ့သည်။
ကိုးကား ကဏ္ဍ:မြန်မာ အမျိုးသား ရုပ်ရှင်သရုပ်ဆောင်များ ကဏ္ဍ:မြန်မာ အမျိုးသား စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ ကဏ္ဍ:မြန်မာ စာရေးဆရာများ။
Su 30 (ဆူခွိုင်း ၃၀) (နေတိုးအခေါ် Flanker) သည် ရုရှားနိုင်ငံ၏ Sukhoi Aviation Corporation မှ ထုတ်လုပ်ပြီး ၁၉၉၆ မှ စတင်၍ ရုရှား လေတပ်တွင် အသုံးပြုခဲ့သည်။
ဘက်စုံသုံး တိုက်လေယာဉ်ဖြစ်ပြီး လေကြောင်း အရေးသာမှုနှင့် မြေပြင်တိုက်ခိုက်ရေး တာဝန်များ ထမ်းဆောင်နိုင်သည်။
မျိုးကွဲပေါင်း များစွာ ထုတ်လုပ်ထားသော်လည်း Su -30K နှင့် Su - 30 MK တို့မှာ ထင်ရှားကျော်ကြားသည်။
သုံးစွဲလျက် ရှိသည့် နိုင်ငံများ အသုံးပြုနေသော နိုင်ငံများ (၂၀၁၀)|thumb အခြေခံ အချက်အလက်များ thumb လေသူရဲ = (၂) ဦး လေယာဉ်အလျား = (၂၁.၉၃၅ ) မီတာ တောင်ပံအလျား = (၁၄.၇) မီတာ လေယာဉ်အမြင့် = (၆.၃၆) မီတာ တောင်ပံအကျယ် = (၆၂.၀) စတုရန်းမီတာ အင်ဂျင် = AL-31FL low-bypass turbofan အင်ဂျင် (၂) လုံး အမြင့်ဆုံး အမြန်နှုန်း = အသံထက် နှစ်ဆ တပ်ဆင်အသုံးပြုနိုင်သည့် လက်နက် GSh-30-1 စက်သေနတ် (၁) လက် R-27ER1 ဝေဟင်ပစ်ဒုံးကျည် (၆) လုံး Kh-31P/Kh-31A ရေဒါဖျက် ဒုံးကျည် (၆) လုံး KAB 500KR / KAB-1500KR ဗုံး (၃) လုံး (သို့မဟုတ်) FAB-500T ဗုံး (၈) လုံး (သို့မဟုတ်) OFAB-250-270 ဗုံး (၂၈) လုံး ဓာတ်ပုံများ ကိုးကား ပြင်ပလင့်ခ်များ Sukhoi Su-30 Photo Pool on Flickr Su-30MK page on Sukhoi.org Su-30 page on Milavia.net Su-30 page on GlobalSecurity.org Su-30MK page on Airforce-Technology.com Sukhoi Su-30MK Su-30MKM fighter aircraft(Air recognition) Sukhoi Flankers – The Shifting Balance of Regional Air Power Su-27 Series at Greg Goebel's AIR VECTORS Su-30 page on Fighter Tactics Academy site Asia's Advanced Flankers on ausairpower.net YouTube video, Su-30 Videos on patricksaviation.com , Su-30 Videos on flightlevel350.com Malaysian SU-30MKM image on airliners.net Sukhoi Su-30 story in colours at mars.slupsk.pl ကဏ္ဍ:တိုက်လေယာဉ်။
အဖ ဦးလှိုင်၊ အမိ ဒေါ်စိန် တို့မှ ၁၉၂၇ ခုနှစ်၊ စက်တင်ဘာလ ၂၄ ရက်နေ့တွင် မွေးဖွား ခဲ့သည်။
ငယ်နာမည် ဦးတင်ရွှေ၊ ကလောင် နာမည် မောင်စူးစမ်း၊ တောတွင်း နာမည် ဦးထွန်းဖေ (ခေါ်) ဦးချမ်းအေးသည် ကန်တော်ကလေး မြူကျောင်း၊ ဗဟို အစိုးရ အထက်တန်းကျောင်း (အ.ထ.က(၁)လသာ) တို့တွင် စစ်မဖြစ်မီက ပညာ သင်ကြားခဲ့၍ ၁၉၄၁ ခုနှစ်တွင် ၈ တန်း အောင်မြင် ခဲ့သည်။
၁၉၃၈ - ၃၉ ခုနှစ်၊ ကျောင်းသား သပိတ်နှင့် အစာငတ်ခံ တိုက်ပွဲများတွင် တန်းမြင့် ကျောင်းသား ခေါင်းဆောင်၊ ၁၉၄၃ ခုနှစ်တွင် မင်္ဂလာဒုံ မူလတန်း စစ်တက္ကသိုလ် (ယောနင်း) အပတ်စဉ် (၁) သို့ တက်ရောက် ခဲ့သည်။
၁၉၄၅ ခုနှစ်၊ ဖက်ဆစ် တော်လှန်ရေးတွင် သာယာဝတီ၊ ဥက္ကံနှင့် ပဲခူး ခရိုင် တို့တွင် ပြောက်ကျား ခေါင်းဆောင်၊ ၁၉၄၅ - ၄၆ ခုနှစ်တွင် တက္ကသိုလ်ဝင် စာမေးပွဲ အောင်မြင်ခဲ့သည်။